МАЪРУЗА

«Dori-Darmon» акциядорлик компанияси Ўзбекистон фармацевтика бозорида қарийб 100 йилдан буён ишонч билан фаолият юритиб келаётган, республика аҳолиси ва даволаш-профилактика муассасаларини кенг турдаги сифатли дори воситалари билан таъминлаётган, улжуржи-чакана савдо билан шуғулланувчи компания ҳисобланади.

Компания таркибида 7 та акциядорлик ва 13 та масъулияти чекланган жамиятлар, 16 та назорат-таҳлил лабораторияси, 17 та улгуржи омбор, 2392 та ижтимоий дорихона ва дорихона шахобчалари фаолият юритмоқда. Ушбу дорихоналарнинг 1426 таси қишлоқ ҳудудларида жойлашган.

Чекка ҳудудлардаги қишлоқ аҳолисини дори воситалари билан таъминланишини янада яхшилаш мақсадида, ҳукумат қарорига асосан 2010 йилдан бошлаб, махсус жиҳозланган, изотермик фургонли “ISUZI” ва “DAMAS” автомобиллари негизида кўчма дорихоналарнинг фаолияти йўлга қўйилган бўлиб, бугунги кунда уларнинг сони 136 тани ташкил этади. Ҳозирда маҳаллий ҳокимиятлар билан келишилган жадвал асосида кўчма дорихоналар орқали республикамизнинг чекка ҳудудларидаги аҳолига керакли дори воситалари ва тиббий буюмлари етказилмоқда. Жумладан кўчма дорихоналардан 2019 йилда 7,3 млрд. сўмлик, жорий йилнинг 6 ойи давомида 3,7 млрд. сўмлик дори воситалари ва тиббий буюмлар савдоси амалга оширилган.

«Dori-Darmon» акциядорлик компаниясининг омборхона ва дорихона муассасаларида замонавий, сифатли дори воситаларининг 3 мингдан ортиқ турдаги кенг ассортименти арзон нархларда мавжуд. Копанияда улжуржи савдо 2019 йилда 172,5млрд сўмни, 2020 йилнинг ярим йиллигида эса103,8 млрд. сўмни; чакана савдо 2019 йилда 236,6 млрд. сўмни, 2020 йилнинг ярим йиллигида эса 130,9 млрд. сўмни ташкил этди.

«Dori-Darmon» акциядорлик компанияси ва унинг ҳудудий бўлинмалари Соғлиқни сақлаш вазирлиги тизимидаги даволаш-профилактика муассасаларининг асосий таъминотчисидир. Жумладан, 2019 йилда вазирлик тизимидаги тиббиёт муассасаларига жами 67,8 млрд. сўмлик, жорий ярим йилликда эса жами 54,4 млрд. сўмлик фармацевтика маҳсулотлари етказиб берилган.

Компания мамлакатимиздаги фармацевтика корхоналари ҳамда 130 дан ортиқ чет эллик етакчи ишлаб чиқарувчилар билан ҳамкорлик қилиб келмоқда. Хусусан, 2019 йилда Компания томонидан маҳаллий ва хорижий ишлаб чиқарувчилардан жами 49,4 млрд сўмлик фармацевтика маҳсулотлари сотиб олинган, жорий йилнинг 6 ойи давомида жами 166,0 млрд. сўмлик фармацевтик маҳсулотлар сотиб олинди.

Ўзбекистон Республикаси Вазирлар Маҳкамасининг 2013 йил 22 июлдаги “Шахсларнинг айрим тоифаларини имтиёзли асосда дори воситалари билан таъминлаш тартибини янада такомиллаштириш чора-тадбирлари тўғрисида”ги 204-сон Қарори билан амбулаторияда даволанишда дори воситалари билан имтиёзли таъминланиш ҳуқуқига эга бўлган шахсларнинг 13 тоифалари рўйхати тасдиқланган, уларни дори воситалари ва тиббий буюмлари билан таъминлаш учун сарфланадиган харажатлар давлат томонидан қопланиши белган. Ушбу тоифага кирувчи беморларга Компания тизимидаги дорихоналари орқали 2019 йилда 13,9 млрд сўмлик дори воситаси ва тиббиёт буюмлари бепул рецептлар асосида берилган бўлиб, жорий йилнинг 6 ойи давомида мазкур кўрсатикич 7,5 млрд. сўмни ташкил қилди.

Имтиёзга эга шахсларга, қолаверса, аҳолига хизмат кўрсатишни яхшилаш мақсадида, «Dori-Darmon» АК нинг Тошкент шаҳридаги дорихоналарда дори воситалари ва тиббий буюмларининг мавжудлиги тўғрисида батафсил маълумот берувчи кўп тармоқли "1002" ва (78)120-38-00 телефон рақамларига эга бўлган маълумотлар хизмати ташкил этилган.

Аҳолининг дори воситаларига бўлган эҳтиёжини тўла қондириш мақсадида, Компаниянинг Марказий дорихонаси қошидаги рецептура ишлаб чиқариш бўлимида, шифокорлар рецепти бўйича экстемпорал дори воситаларни тайёрлаш йўлга қўйилган бўлиб, мазкур бўлим томонидан 2020 йилнинг 9 ойи давомида 1,6 млрд сўмлик дори воситалари тайёрланган бўлиб, бу кўрсаткич ўтган йилнинг мос давридаги 1,1 млрд. сўмга нисбатан 43 % га ошганини кўриш мумкин.

«Dori-Darmon» акциядорлик компанияси пандемия даврида аҳолини зарур, арзон ва сифатли дори воситаларига бўлган талабини қондириш, кам таъминланган, ижтимоий ҳимояга муҳтож аҳолини қўллаб-қувватлаш, коронавирусдан азият чекаётган беморларга кўмак бериш мақсадида кенг қамровли ишлар олиб бормоқда.

Хусусан, Ҳомийлик хайрияларини мувофиқлаштириш марказининг 1197 рақамига дори воситалари сўраб қўнғироқ қилган, Тошкент шаҳри бўйича жами 1507 нафар фуқаролар учун 131,4 млн. сўмлик 3119 турдаги дори воситалари ва тиббий буюмлар жамланиб, 11 та туман тиббиёт бирлашмалари ходимлари орқали мурожаат қилган фуқароларга етказиб берилди.

9 май-Хотира ва қадрлаш куни - умумхалқ байрами арафасида компания томонидан жами 89,5 млн. сўмлик, 1860 дона махсус дори воситалар жамланмалари (дори қутилари) тайёрланиб, мамлакатимиздаги 1941-1945 йиллар уруши қатнашчилари ва ёлғиз пенционерларга манзилли рўйхатлар асосида етказиб берилди.

Компаниянинг ҳудудий бўлинмаларида бир қатор ишлаб чиқариш корхоналари фаолияти давом этмоқда. Хусусан, Самарқанд шаҳридаги инъекцион эритмаларни ишлаб чиқаришга ихтисослашган **«**INTEGRA DDМ**»** масъуляти чекланган жамиятида ҳозирги кунда 17 турдаги дори препаратлари ишлаб чиқарилмоқда. Бундан ташқари, яна 6 турдаги дори воситаларини давлат рўйхатидан ўтказиш учун ҳужжатлар топширилган. 2020 йилнинг ўтган даври мобайнида 4 та дори воситалари давлат рўйхатидан ўтказилган ва ишлаб чиқаришга тадбиқ қилинган. Корхона томонидан 2019 йилда 6,3 млрд. сўмлик 3,5 млн. қадоқ, жорий йилнинг 6 ойида 1,3 млрд. сўмлик 871,7 минг қадоқ дори воситалари ишлаб чиқарилди.

 **Навоий шаҳридаги «Avitsenna» масъуляти чекланган жамиятида 6 турдаги гален** дори воситалари ишлаб чиқарилиши йўлга қўйилган бўлиб, жамиятнинг 2020 йилнинг ўтган 5 ойи давомидаги товар айланмаси 1,7 млрд. сўмни ташкил қилди.

Амалга оширилаётган кенг кўламли ишлар натижасида, Компания жорий йилнинг 1-ярим йиллигида 18,5 млрд. сўм миқдорда соф фойда олишга эришган бўлса, 9-ойлик якунлари бўйича бу кўрсатгич 29,0 млрд. сўмни ташкил этиши кутилмоқда.

Кўп йиллар давомида фармацевтика бозоридаги барқарор иштироки ҳамда сифатли фармацевтика маҳсулотларининг доимий мавжудлигини таъминлаш, ҳамкорлар билан алоқаларни кенгайтириш ва фармацевтика бозорига янги дори воситаларини киритиш каби ишлар «Dori-Darmon» акциядорлик компаниясига Республиканинг мазкур бозорида етакчи ўринни эгаллаш имкониятини бермоқда.